કેન્દ્રિય મંત્રી સ્મૃતિ ઇરાનીનું નામ દેશના એ નેતાઓની સૂચિમાં આવે છે, જે પોતાના ધારદાર ભાષણથી કોઇને પણ ચોંકાવી શકે છે. લોકપ્રિય ટીવી અભિનેત્રી અને વર્તમાન કેન્દ્રિય મંત્રી ઘણીવાર પોતાની કામગીરી અને વર્તનથી લોકોને ચોંકાવી દે છે. નેશનલ ઇન્સ્ટિટ્યૂટ ઓફ ફેશન ટેક્નોલોજીના કોન્વોકેશન પ્રોગ્રામમાં એવું જ કંઇક થયું હતું. આ કાર્યક્રમમાં લોકો સ્મૃતિ ઇરાનીનું નવું રૂપ જોઇને આશ્ચર્યચકિત થઇ ગયા હતા. આ કાર્યક્રમ દરમિયાન સ્મૃતિએ એક ફોર્મલ સ્પીચ આપી હતી અને વિદ્યાર્થીઓને ડિગ્રી આપવાની સાથે તેમને ખૂબ પ્રોત્સાહિત કર્યા હતા. જો કે, લોકોને આશ્ચર્ય ત્યારે થયું, જ્યારે તેમણે જોયું કે સ્મૃતિ ઇરાની સીટી વગાડી રહ્યાં છે.